الصين كذبات على العالم بخصوص كورونا فيروس اللي خرج من عندها. بسباب كذوبها شفنا هاد الفيلم دلخليع اللي عاشو العالم. اليوم سلطات الصين قالت باللي تصاب 40 واحد بالفيروس. هاد الشي خلاهم هما يوصفو الوضع ب”الخطير جدا”. العاصمة الصينية بدات بعد هاد الشي بتدابير قاصحة. خايفين من موجة ثانية ترجع ليهم. السلطات قالت باللي عرفو باللي هاد الشي جا من سوق للبيع بالجملة وقبل هاد الشي 3 اسواق اخرى وسدوه مع المدارسة ورياض الاطفال. هاد 40 تزاد عليهم 100 واحد تصابو السيمانا اللي فاتت فمدينة فيها 21 مليون نسمة. هاد الشي خلى السلطات دير تيست ل90 الف فالنهار. دابا واش هاد الشي اللي كيتقال على لسان مسؤولين صينيين غيصدقو العالم. التجربة الاولى كانت خايبة بزاف. 
واش نصدقو الصين مرة اخرى؟ كورونا رجعات منين بدات والوضع فالعاصمة خايب بزاف